
Budapest, 2010.08.31.
magyar kisbefektetők is profitálhatnak a VILÁG egyik legnagyobb készülő vállalati felvásárlásának híréből
Az elmúlt évek egyik legnagyobb felvásárlási szándékának bejelentését követően - miután az ausztrál BHP Billiton közel 39 milliárd dollár összértékű ajánlatot tett a globális műtrágya-alapanyag gyártó piac legnagyobb szereplőjének számító, kanadai Potash cégre – a vállalat New Yorki-i tőzsdén jegyzett papírjai jóval az ajánlati ár főlé szöktek. Mindez jó hír lehet a Reálszisztéma Marco Polo Alapjának befektetői számára is, hiszen az újszerű befektetési politikával kezelt, abszolút hozam alap portfoliójának jelentős eleméről van szó.
Az AFP és a Dow Jones hírügynökség augusztusi közös elemzése szerint rekordot döntenek a vállalati felvásárlások. A bő készpénz tartalékokat felhalmozó nagyvállalatok a beszűkülő organikus növekedési lehetőségek miatt vadásznak jó üzletet jelentő vállalat-felvásárlásokra. Elsősorban az energia-, a technológia-, a közlekedésipari, a pénzügyi és a bányászati vállalatokkal kapcsolatosan köttetnek üzletek. A felvásárlási láz a kiújuló világgazdasági pesszimizmus fényében különösen figyelemre méltó. Számos cég a gazdasági nehézségekkel kapcsolatos aggodalmak ellenére is próbálja kihasználni a tőzsdei pesszimizmus keltette alacsony részvényárakat, rekord alacsony hitel kamatokat és jelentősen felhalmozott készpénz állományukat. 
„A Potash által kitermelt, szinte kizárólag a műtrágyagyártásban használt ásvány, a kálisó számunkra egy kecsegtető nyersanyag befektetés, amelynél a vezető kitermelő vállaltok, és így egyben befektetőink is kedvező pozícióban vannak.” - mondta el Bakács Tamás, a Reálszisztéma Marco Polo Alap portfolió menedzsere. „Mivel a világ kálisó kitermelésének a nagy része két régióban, Kanadában és Oroszországban koncentrálódott, keresletük viszont a világ szinte minden részén egyre inkább nő, kedvenc kálisótermelőink közel monopolhelyzetben vannak. Mivel a világon egyre fogy a növekvő populáció eltartásához szükséges megművelhető földterület, a jövőben hasonló problémákkal fogunk találkozni a műtrágya piacon, amit az utóbbi pár héten tapasztalhattunk az oroszországi búza, az elefántcsontparti kakaó, vagy a kolumbiai kávé esetében” teszi hozzá a szakember.
Nem véletlen tehát a nemrég kirobbant harc földünk vezető kálisó kitermelői iránt. Míg a kanadai Potash Corporation-t ausztrál, brazil vagy akár kínai óriás vállalatok akarják megszerezni, az orosz kálisó bányász vállalat, az Uralkali után pedig a helyi oligarchák harcolnak. „A BHP felvásárlási ajánlatára, a kálisó kitermelő vállalat részvényei óriásit emelkedtek, és a részvények a világ piacok erős esése ellenére azóta is 30%-os pozitívban tartják magukat -  ami jó jel arra nézve, hogy azok a trendek amikre mi a kezdetektől spekulálunk egyre inkább érvényesülnek.” – hangsúlyozta Bakács Tamás. 
A Reálszisztéma Alapkezelő Zrt. szakembere szerint a Potash Corp. és más portfolió vállalatok kedvező fejleményeivel igazolódni látszik a Marco Polo Alap létrehozásakor megfogalmazott elméletük, mely szerint még gyenge vagy eső piaci körülmények között is maradnak olyan szektorok, amelyek emelkedni tudnak, vagy tartják értéküket. Ez azért lehetséges, mert itt nem az általános piaci hangulat, hanem vállalat vagy szektor szintű pozitív hírek - mint például a felvásárlási ajánlatok, a kifogyó nyersanyagok vagy a monopol pozícióban lévő kitermelők profit növelő döntései – befolyásolják azokat. 
A távoli akvizíciós hírből a Marco Polo Alap révén a Reálszisztéma kisbefektetői is profitálhatnak. A cég szakemberének elmondása szerint az ilyen típusú fejlemények erősödni fognak a jövőben és az Alap ezeket tudatosan fogja realizálni azzal, hogy fokozatosan növeli a portfolió néhány kiemelt elemének koncentrációját. 

További információk a www.rbroker.hu oldalon találhatók az Alapról.

Forgalmazó: A Reálszisztéma Értékpapír-forgalmazó és Befektető Zrt. a Reálszisztéma Csoport tagjaként már több mint 15 éve aktív és elismert szereplője a hazai pénz- és tőkepiacnak. A társaság a Budapesti Értéktőzsde tagjaként teljes körű befektetési-szolgáltatási tevékenységet végez. Nagy hangsúlyt helyez a kiszámítható és biztos üzletpolitikára, a szakértelemre és az ügyfelekkel való személyes kapcsolattartásra. Exkluzív Értékpapír Irodája Budapest V. kerületében, a Városház utca 1. szám alatt található. Információs weboldala a www.rbroker.hu címen érhető el.

